1972R1351 — ET — 26.12.1987 — 005.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI MÄÄRUS (EMÜ) nr 1351/72, 28. juuni 1972, tootjarühmade tunnustamise kohta humalasektoris (EÜT L 148, 30.6.1972, p.13)

Muudetud:





Muudetud:

►A1 Kreeka ühinemisakt L 291 17 19.11.1979









▼B

KOMISJONI MÄÄRUS (EMÜ) nr 1351/72,

28. juuni 1972,

tootjarühmade tunnustamise kohta humalasektoris







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuli 1971. aasta määrust (EMÜ) nr 1696/71 humalaturu ühise korralduse kohta, ( 1 ) eriti selle artikli 7 lõiget 5, ning arvestades, et: ning arvestades, et: määruse (EMÜ) nr 1696/71 artiklis 7 sätestatud humalatootjarühmade või nende liitude tunnustamise tingimused hõlmavad ka ühiste eeskirjade kohaldamist tootmise ja esimese turustusetapi suhtes ning lisaks tõendusmaterjalide esitamist oma tegevuse majandusliku elujõulisuse kohta; need tingimused tuleb täpsustada; haldusprotseduurides teatava ühtsuse tagamiseks tuleks kehtestada tunnustuse taotlemise, andmise ja tühistamise üksikasjalikud eeskirjad; liikmesriikide ja asjassepuutuvate isikute teavitamiseks tuleks iga aasta alguses avaldada tootjarühmade ja nende liitude loetelu, keda on tunnustatud või kellele antud tunnustus on tühistatud eelmise aasta jooksul; käesoleva määrusega ettenähtud meetmed on kooskõlas humalaturu korralduskomitee arvamusega, ON VASTU VÕTNUD KÄESOLEVA MÄÄRUSE:







▼M1

Artikkel 1

1. Määruse (EMÜ) nr 1696/71 artikli 7 lõike 3 punktides a ja b osutatud ühised eeskirjad kehtestatakse kirjalikult. Need eeskirjad käsitlevad vähemalt:

a) tootmise osas: aa) ühe või mitme kindlaksmääratud sordi kasutamist istanduste uuendamisel või uute istanduste rajamisel, bb) teatavate viljelusmeetodite ja taimekaitsenõuete järgimist, cc) saagikoristust, kuivatamist ja vajadusel ettevalmistust turustamiseks;

b) turustamise osas, eriti seoses tarnetingimuste ja -kontsentratsiooniga: aa) rühma müügitegevuse üldsätteid, bb) sätteid koguste kohta, mida tootjatel on lubatud ise müüa, ning niisuguse müügitegevuse eeskirju, cc) tingimusi, mille puhul määruse (EMÜ) nr 1696/71 artikli 12 lõike 3 kohaselt rühmale antud tootmisabi võidakse kasutada turu tasakaalustamise meetmena ►M3 ning tootmise edendamise ja turunõuetele kohandamise meetmena ◄ .

2. “Esimese turustusetapi” all peetakse silmas seda, kui tootja ise või tootjarühma puhul selle liikmed müüvad toodetud humala hulgimüüjale või humalat töötlevale tööstusettevõttele.

▼B

Artikkel 2

1. ►A1 Tunnustatuse saamiseks peab tootjarühm hõlmama vähemalt 60 hektari suuruse ala ja vähemalt seitset tootjat; Kreeka puhul vähendatakse hektarite miinimumhulka 30ni. ◄

2. Vastavalt määruse (EMÜ) nr 1696/71 artiklis 20 sätestatud korrale võib liikmesriik vastava taotluse korral tunnustada rühma, millel on vähem kui 60 hektarit registreeritud külvipinda siis, kui need asuvad tunnustatud tootmispiirkonnas, mille pindala on alla 100 hektari.

Artikkel 3

Igale tunnustamise taotlusele lisatakse järgmised dokumendid ja andmed:

a) põhikiri;

b) isikute nimed, kellel on õigus rühma nimel tegutseda;

c) tunnustuse taotlemist põhjendavate tegevuste loetelu;

d) artikli 2 sätete järgimist tõendavad dokumendid.

Artikkel 4

1. Liikmesriigid otsustavad tunnustuse andmise kolme kuu jooksul pärast taotluse kättesaamist.

2. Rühmale antud tunnustus tühistatakse, kui tunnustamiseks sätestatud tingimusi ei täideta või kui tunnustuse andmine rajanes ebaõigetel andmetel. Kui tunnustus on saadud pettuse teel või kui seda on väärkasutatud, on tühistamisel tagasiulatuv jõud.

▼M2

3. Liikmesriigid kontrollivad pidevalt tunnustatud tootjarühmade tunnustamiseks vajalike tingimuste täitmist ja neile antud abi haldamist.

Kui ilmneb, et abi haldamine ei ole kooskõlas määruse (EMÜ) nr 1696/71 artikli 7 lõikega 1, eelkõige selle punkti e teises taandes osutatud meetmete eesmärkidega, võtavad liikmesriigid vajalikud meetmed kõnealustelt tootjarühmadelt asjaomaste summade tagasinõudmiseks.

▼B

Artikkel 5

1. Tunnustuse saamiseks peab tunnustatud rühmade liidu valduses olema vähemalt 500 hektari suurune registreeritud külvipind.

▼M4

Kui liikmesriigis on kogu humalakasvatuseks kasutatav ala alla 1 000 hektari, on nõutud minimaalne pindala 250 hektarit.

▼B

2. Käesoleva määruse sätteid, välja arvatud artiklit 2, kohaldatakse rühmade liitude suhtes.

Artikkel 6

1. Kui liikmesriik annab tunnustuse, keeldub selle andmisest või tühistab rühmale antud tunnustuse, teatab ta sellest komisjonile kahe kuu jooksul pärast seda, kui taotlejat on otsusest teavitatud, ja märgib teates tunnustuse andmatajätmise või selle tühistamise põhjused.

2. Komisjon tagab, et iga aasta algul avaldatakse Euroopa Ühenduste Teatajas loetelu rühmadest ja rühmade liitudest, keda on tunnustatud või kellele antud tunnustus on tühistatud eelmise aasta jooksul.

Artikkel 7

Käesolev määrus jõustub kolmandal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.